Без обзира што спорт заузима значајно место у савременом свету, што има планетарну популарност и посебну улогу у друштвеном животу, наша струка се не може похвалити да је у протеклом времену заокупила већу пажњу експерата из других области. Ако и јесте, било је то у оквирима државних пројеката развоја спорта и спортских резултата у борби вој­но-еко­ном­ских и по­ли­тич­ких бло­ко­ва Ис­то­ка и За­па­да. Та­ко про­јек­то­ва­на и ор­га­ни­зо­ва­на на­у­ка пло­до­ве сво­јих ре­зул­та­та је нај­че­шће усме­ра­ва­ла ка вр­хун­ском спор­ту, вр­хун­ским спорт­ским ре­зул­та­ти­ма на нај­ве­ћим свет­ским так­ми­че­њи­ма.



Са­зна­ња и њи­хо­ва прак­тич­на при­ме­на нај­че­шће су оста­ја­ла под кљу­чем и трај­но не­до­ступ­на ши­рој струч­ној и на­уч­ној по­пу­ла­ци­ји, на­ро­чи­то оној на су­прот­ној стра­ни. На­рав­но, реч је о при­ме­ње­ним ис­тра­жи­ва­њи­ма, ко­ја су ду­го би­ла до­ми­нант­на у спор­ту. Нео­бич­но, с об­зи­ром на бло­ков­ске и дру­ге по­де­ле, дру­штве­не на­у­ке су ду­го оста­ле при­лич­но па­сив­не, чак и ка­да је спорт био удар­на те­ма свет­ских дру­штве­них зби­ва­ња.

У савременом спорту као да је дошло до озбиљног заокрета у друштвеним наукама, јер оне све чешће имају спорт и збивања у њему као предмет свог интересовања. Управо се тако нешто десило у нашој средини појавом Зборника радова „СПОРТ И РАЗВОЈ – СПОРТ ЗА СВЕ“, као заједничком пројекту седам издавача из три државе (БиХ, Црне Горе и Србије). На челу издавачког тима је Удружење наставника и сарадника Универзитета у Бањој Луци, које се потрудило да на овај, сигурно најбољи могући начин, обележи двадесет година успешног рада и окупи већи број значајних аутора, академика, универзитетских професора и сарадника и истраживача. Добили смо зборник радова који спорт, а донекле и физичко васпитање, осветљава са културног, економског, правног, политичког, религијског, етичког, управљачког, уметничког, комуниколошког и безбедносног аспекта. Тематски разноврстан, садржајно богат, свеобухватан и подстицајан текст Зборника, дуго ће бити незаобилазно штиво аутора који се баве друштвеним аспектима спорта. Штета што у Зборнику нема текстова философске и опште психолошке оријентације, као и општестручног теоријског садржаја, што би учинило да Зборник буде целовитији. Ако је Зборник замишљен и реализован као општи теоријски аспект спорта, три рада по свему судећи тематски не припадају Зборнику, не због квалитета, већ због њиховог уског стручног карактера, што не умањује значај ове публикације.

Очигледно је да је припрема овог зборника потрајала, па организатори и уредници заслужују велику похвалу што су успели да окупе значајне ауторе из других струка који су нам неопходни за холистичко сагледавање спорта као друштвене појаве.

На крају, једноставно речено, зборник је одличан и радо ћу га држати на полици међу одабраним књигама. Захваљујем се организаторима што су ме позвали да напишем стручни текст за овај зборник. Сада ми је још жалије што то нисам могао да учиним и нађем се у Вашем друштву у овој значајној публикацији.

*Проф. др Владимир Копривица*

**Факултет за спорт, Београд**